НАРЕДБА
ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ДЕТСКИТЕ ГРАДИНИ НА ТЕРИТОРИЯТА НА ОБЩИНА ДОЛНИ ЧИФЛИК
ГЛАВА ПЪРВА
 ОБЩИ ПОЛОЖЕНИЯ
Чл. 1. С тази Наредба се определят условията и редът за записване, отписване и преместване на   деца в детските градини на територията на община Долни чифлик.
Чл. 2. Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с наредба на министъра на здравеопазването и министъра на образованието и науката.
Чл. 3. (1) Предучилищното образование се осъществява от детските градини при условията и по реда на държавния образователен стандарт за предучилищното образование и на държавния образователен стандарт за физическа среда и информационно и библиотечно осигуряване на детските градини, училищата и центровете за подкрепа за личностно развитие.
 	(2) Задължителното предучилищно образование може да се осъществява и от  общинските училища, които могат да осигурят условия за това, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие, а за децата на 4-годишна възраст - само когато в населеното място няма детска градина.

           ГЛАВА ВТОРА
ОРГАНИЗАЦИЯ НА ПРЕДУЧИЛИЩНОТО ОБРАЗОВАНИЕ НА ТЕРИТОРИЯТА НА ОБЩИНА ДОЛНИ ЧИФЛИК
Чл. 4. (1) Децата постъпват в детската градина не по-рано от учебната година, в която започва в годината на навършване на тригодишната им възраст.
(2)	 По преценка на родителя/настойника и/или при липса на яслена група в съответното населено място, както и при наличие на свободни места, в детската градина могат да постъпят и деца, навършили две години към началото на учебната година на постъпването. Предучилищното образование в тези случаи се осъществява при условията и по реда на държавния образователен стандарт за предучилищното образование, като се вземат предвид възрастовите характеристики на детето.
 	(3)  В яслена група в детската градина могат да постъпват деца от 10-месечна до тригодишна възраст.
(4) Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието и науката.
  	(5) Постъпването на деца в детската градина се осъществява целогодишно при наличие на свободни места.
Чл. 5. (1) Предучилищното образование осигурява възпитание, социализиране, обучение и отглеждане на децата до постъпването им в I клас.
(2)	Предучилищното образование е задължително от учебната година, която е с начало в годината на навършване на 4 - годишна възраст на детето, като родителите избират вида на организацията на предучилищното образование.
(3)	  Задължителното предучилищно образование в общинските детски градини е изцяло безплатно за децата. 
Чл. 6. (1) Броят на групите и броят на децата в група се определя от директора на детската градина след съгласуване с педагогическия съвет при спазване на държавния образователен стандарт за финансирането на институциите и на държавния образователен стандарт за физическата среда и информационното и библиотечно осигуряване на детските градини, училищата и центровете за подкрепа за личностно развитие.
(2)	 Предучилищното образование се организира във възрастови групи, както следва:
1.	първа възрастова група: тригодишни - четиригодишни деца; съответно, в случаите на чл. 3, ал. 2, двегодишни - четиригодишни деца;
2.	втора възрастова група: четиригодишни - петгодишни деца;
3.	трета възрастова група: петгодишни - шестгодишни деца;
4.	 четвърта възрастова група: шестгодишни - седемгодишни деца.
(3)	 Продължителността на предучилищното образование във всяка възрастова група по ал. 2 е една учебна година.
(4)	 Задължителното предучилищно образование се осъществява във втора, трета и четвърта група.
Чл.7 (1) Децата от възрастовите групи по чл. 6, ал. 2 в зависимост от броя им се разпределят в групи.
(2) При недостатъчен брой на децата за сформиране на отделна група в съответната възрастова група, при спазване на чл. 6, ал. 1, може да се сформира разновъзрастова група.
Чл. 8. (1) Предучилищното образование се осъществява при целодневна, полудневна, почасова или самостоятелна организация.
(2)	 Целодневната организация осигурява възпитание, социализация, обучение и отглеждане на децата в рамките на 12 астрономически часа на ден през учебната година от 15 септември до 14 септември включително на следващата календарна година.
(3)	 Полудневната организация осигурява възпитание, социализация, обучение и отглеждане на децата в рамките на 6 последователни астрономически часа на ден, преди обяд, през учебната година от 15 септември до 14 септември включително на следващата календарна година.
(4)	 Почасовата организация осигурява възпитание, социализация, обучение и отглеждане на децата в рамките на 3 последователни астрономически часа на ден и се осъществява само през учебното време от 15 септември до 31 май на следващата календарна година. Почасова организация се осъществява заедно с децата в група за целодневна организация, като в една група може да се включат не повече от 2 деца.
(5)	 Самостоятелната организация включва възпитание, социализация, обучение и отглеждане на децата, организирано от родителя, и проследяване постиженията на детето от детската градина. Тя се провежда по заявено желание на родителя за съответната учебна година и след одобрение от експертната комисия в РУО.
(6)	 Видът на организацията на всяка група в детската градина или за отделно дете в случаите на почасова и самостоятелна организация се определя от директора на детската градина, в съответствие с желанието на родителите след съгласуване с финансиращия орган.
Чл. 9.(1) Децата във втора, трета и четвърта група, записани в целодневна, полудневна и почасова организация, могат да отсъстват само по здравословни или по други уважителни причини, удостоверени с документ от компетентен орган, както и по семейни причини.
(2)	 Отсъствието на децата по ал. 1 по семейни причини през учебно време е допустимо за не повече от 15 дни за съответната учебна година, но не повече от 10 последователни дни с писмено уведомяване от родителите в срок, определен с Правилника за дейността на детската градина.
Чл. 10. Предучилищното образование се организира в учебни години. Учебната година включва учебно и неучебно време.
Чл. 11. Учебното време през учебната година е в периода от 15 септември до 31 май на следващата календарна година.
Чл. 12. (1) През учебното време предучилищното образование създава условия за придобиване на съвкупност от компетентности - знания, умения и отношения, необходими за успешното преминаване на детето към училищното образование.
(2) Компетентностите по ал. 1 се определят с държавния образователен стандарт за предучилищното образование.
       	 Чл. 13. В края на предучилищното образование се издава удостоверение за задължително предучилищно образование по ред, определен с държавния образователен стандарт за предучилищното образование.
       	 Чл. 14. (1) На децата в системата на предучилищното образование се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им.
(2) Подкрепата за личностно развитие се прилага в съответствие с индивидуалните образователни потребности на всяко дете.
(3) За реализиране на общата и допълнителната подкрепа в детските градини при необходимост работят психолог, логопед, социален работник и ресурсни учители.
Чл. 15. (1) В неучебното време от 1юни до 15 септември се провеждат само допълнителни форми на педагогическо взаимодействие.
(2)	През месеците юни, юли и август на съответната година детските градини могат да работят с деца в разновъзрастови групи, по предварително съгласуван и утвърден от директора месечен график.
ГЛАВА ТРЕТА
  ПРИЕМ НА ДЕЦА В ДЕТСКАТА ГРАДИНА

Чл. 16. Децата, които ще кандидатстват за прием в яслена група на детските градини са на възраст от 10 месеца до 3 - годишни за учебната година, за която е приема.
              Чл. 17. Постъпването на децата, записани за новата учебна година, се извършва поетапно в детските градини с яслени групи, но не по-късно от 60 дни, считано от 15 септември на съответната календарна година. 
   	Чл. 18. (1) Децата, които навършват 3 години през текущата календарна година участват в кандидатстване  за първа възрастова група. Те постъпват в детската градина не по-рано от 15-ти септември на текущата година.
     (2) При условията и по реда на Закона за предучилищното и училищното образование /ЗПУО/ в детските градини могат да се приемат за отглеждане, възпитание, социализация и обучение и деца под 3-годишна възраст /в първа възрастова група/ по преценка на родителя/настойника при наличие на незаети места в първа възрастова група към началото на учебната година.
  	 Чл. 19. Постъпването на децата, записани в първа възрастова група за новата учебна година, се извършва поетапно в детските градини, но не по-късно от 30 дни, считано от 15 септември на съответната календарна година. За текущ прием сроковете започват да текат от датата на записване на децата. 
Чл. 20. Деца за втора, трета и четвърта възрастови групи в детските градини се приемат целогодишно при наличие на свободни места.
Чл. 21.  Родителите/настойниците представят за постъпване в яслена, първа, втора, трета и четвърта група на детските градини следните документи:
-	Заявление по образец (Приложение №1), в което задължително се вписват трите имена на детето, ЕГН, постоянен адрес, телефон за връзка или адрес на електронна поща;
-	Копие от акта за раждане на детето.
-	Личната карта на родителя за сверяване на постоянния адрес.
Чл. 22. Подаването на заявление се извършва на място в детската градина при директора или упълномощено от него лице;
 	Чл. 23. Данните на родителя и детето, посочени в заявлението, са лични по смисъла на Закона за защита на личните данни /ЗЗЛД/ и като такива попадат под специален режим на защита.
 Чл. 24. При записване родителят/настойникът се запознава срещу подпис с Правилника за дейността на детската градина, както и със списъка на медицинските изследвания и документи, които трябва да представи при постъпване на детето, посочени в Наредба № 3 от 05.02.2007 г. за здравните изисквания към детските градини.
Чл. 25. При съществуваща възможност на съответната детска градина, децата от първа възрастова група и яслена група се приемат и преди посочения срок.

ГЛАВА ЧЕТВЪРТА 
 ПРЕМЕСТВАНЕ И ОТПИСВАНЕ
Чл. 26. (1) Преместването на деца в детските градини се осъществява целогодишно при наличие на свободни места в приемащата детска градина. Желанието за преместване се декларира от родителя/ настойника с подаване на писмено заявление.
     	(2) При преместване на децата от трета и четвърта подготвителни групи се издава удостоверение за преместване.
             Чл. 27.  Отписването на дете от детска градина се осъществява в следните случаи:
(1) По желание на родителя/ настойника, изразено писмено със заявление до директора на детската градина. За отписването на дете в задължителна предучилищна възраст директорът на детската градина издава удостоверение за преместване.
(2) Децата от подготвителните групи се отписват при постъпване в първи клас.

ГЛАВА ПЕТА
РОДИТЕЛИ
Чл. 28. Сътрудничеството и взаимодействието между родителите и детската градина се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето го прави необходимо.
Чл. 29. Родителите имат следните права:
1. периодично и своевременно да получават информация за развитието на децата им в образователния процес, за спазването на правилата в детската градина и за приобщаването им към общността;
2. да се срещат с ръководството на детската градина, с учителите и с другите специалисти в определеното приемно време или в друго удобно за двете страни време;
3. да се запознаят със съответната педагогическа система в детската градина;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на детето;
5. най-малко веднъж годишно да получават информация, подкрепа и консултиране в детската градини или в училището по въпроси, свързани с личностното развитие на децата им;
6. да избират и да бъдат избирани в обществения съвет на детската градина;
7. да изразяват мнение и да правят предложения за развитие на детската градина
Чл. 30. Родителите имат следните задължения:
1. да осигуряват редовното присъствие на детето в задължителното предучилищно образование, като уведомяват своевременно детската градина в случаите на отсъствие на детето
2. редовно да се осведомяват за своите деца относно приобщаването и развитието им в детската градина
3. да спазват правилника за дейността на детската градина, и да съдействат за спазването му от страна на детето
4. да участват в родителските срещи
5. да се явяват в детската градина след покана от учител, директор или друг педагогически специалист в подходящо за двете страни време.

ГЛАВА ШЕСТА
ПРЕДХОДНИ И ЗАКЛЮЧИТЕЛНИ РАЗПОРЕДБИ
§ 1.  Всеки директор на общинска детска градина изработва правилник за дейността на детската градина или изменя и допълва съществуващия, като го съобрази с изискванията на настоящата наредба в едномесечен срок от влизането и  в сила.
§ 2. В периода от 20 май до 28 май всяка година родителите или настойниците на децата подават заявления до директора на детската градина за желанието им детето да посещава детската градина в неучебния период на учебната година.
§ 3. Текущите ремонти, които не са неотложни, се планират до края на месец май. Директорът на детската градина уведомява  за тях чрез докладна записка кмета на община Долни чифлик, който със Заповед определя периода и срока на извършване на ремонта през неучебното време  от 1 юни до  14 септември.
§ 4. Хигиенизиране на сградите в ДГ се извършва през последните 5 работни дни от месец август, като през това време институцията се затваря със заповед на кмета на община Долни чифлик.
§ 5. Директорите на детските градини се задължават да поставят настоящата Наредба на достъпно място за информация на родителите/настойниците.
       	§ 6. „Родител“ е лицето, което упражнява родителските права по смисъла на Семейния кодекс.
      	§ 7. Лицата, на които са възложени грижи за детето, съгласно чл.137, ал. 4 от Семейния кодекс, могат да заместват родителите в предвидените по тази Наредба дейности.
§ 8. Тази Наредба е приета с Решение № 311 от Протокол № 17/28.11.2024 г. на Общински съвет - Долни чифлик.
§ 9. Наредбата влиза в сила 3 дни след публикуването и на интернет страницата на община Долни чифлик и отменя Наредбата за условията и реда за записване, отписване и преместване на деца в общинските детските градини на територията на община Долни чифлик, приета с решение № 200 от 30.09.2016 г. на Общински съвет - Долни чифлик.  

Приложения:
1. Приложение № 1 - Заявление за прием в детски градини;
2. Приложение № 2 – Списък с документи при записване и постъпване в детска ясла/градина, съгл. Наредба № 3 от 05.02.2007 г.

	

Приложение № 1
До Директора на ДГ…………………..

Вх. №………./…………20…г.

З А Я В Л Е Н И Е 

I. ДАННИ НА ЗАЯВИТЕЛЯ	
От: (трите имена)	 	

Адрес:
(постоянен адрес по лична карта на един от родителите)	
Град, област …………………………….……..
ул. .................................................. № ........... 
бл. ........... вх. ......... ет. ........ ап. ..........	Домашен телефон	
			
		E-mail (незадължително)	
		.....................@ ..........................	

Адрес:
(настоящ адрес   на един от родителите)	
Град, област …………………………….……..
ул. .................................................. № ........... 
бл. ........... вх. ......... ет. ........ ап. ..........		

Уважаема  госпожо Директор,
Моля, детето ми да бъде прието в поверената Ви детска градина.

II. ДАННИ  НА ДЕТЕТО

Трите имена:		
ЕГН/ЛНЧ		

	

	

	

				

Родено на ....................20......г. в гр./с........................................................................................

III. ДАННИ ЗА РОДИТЕЛИТЕ	

Майка:		
Баща:		

Месторабота:		
Месторабота:		

Длъжност:		
Длъжност:		
Сл. телефон:		Сл. телефон:		
Моб.телефон		Моб.телефон		

                                                                                                           Отбележете обстоятелствата  с Х 

ДЕКЛАРИРАМ, ЧЕ СЪМ:

1.Запознат/та с Наредбата за приемане, записване и отписване на деца в детските градини на територията на община Долни чифлик.
2. Запознат/та с условията и реда за посещаване на деца в ДГ и с условията за сутрешен прием, предвиден в Правилника за вътрешния ред на детското заведение.
ИНФОРМИРАН/НА СЪМ, че всички предоставени данни са лични данни по смисъла на ЗЗЛД и като такива попадат под специален режим на защита.

Гр./с/	С уважение:
Дата : ....................20……..г. 				                Подпис .....................................

                                                                                                                                         Приложение № 2

Списък с документи при записване и постъпване в детска ясла/градина, 
съгласно  Наредба № 3 от 05.02.2007 г.

При записване и постъпване на детето в детската ясла/градина родителите или настойниците представят:

1.	Здравно-профилактична карта на детето, попълнена от личния лекар.

2.	Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина/детската ясла.

3.	Изследване с отрицателна реакция по Васерман за единия от родителите, извършено в 6-месечен срок преди постъпване на детето в детска ясла. Настойник не представя документ за такова изследване.

4.	Данни от личния лекар за имунизационния статус на детето, съгласно изискванията на Наредба № 15/2005 г. за имунизациите в Република България. Деца, на които не са извършени задължителните имунизации за възрастта, могат да се приемат в детските градини, когато са налице трайни противопоказания за имунизирането им и са освободени по реда на Наредба № 15 за имунизациите в РБ.

5.	Медицинска бележка за липсата на контакт на детето със заразно болен, издадена от личния лекар не по-късно от 3 дни преди постъпването му в детска ясла/детска градина.